[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 30.8.2010

COM(2010) 457 τελικό

2008/0247 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, επί των τροπολογιών του Ευρωπαϊκού Κοινοβουλίου στην θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για ανταγωνιστικό ευρωπαϊκό σιδηροδρομικό δίκτυο εμπορευματικών μεταφορών

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 293 παράγραφος 1 της συνθήκης για τη λειτουργία της Ευρωπαϊκής Ένωσης

2008/0247 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, επί των τροπολογιών του Ευρωπαϊκού Κοινοβουλίου στην θέση του Συμβουλίου σχετικά με την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για ανταγωνιστικό ευρωπαϊκό σιδηροδρομικό δίκτυο εμπορευματικών μεταφορών

1. Ιστορικο

Ημερομηνία έγκρισης από την Επιτροπή και

διαβίβασης στο Ευρωπαϊκό Κοινοβούλιο και το Συμβούλιο: 11 Δεκεμβρίου 2008

Ημερομηνία γνωμοδότησης του Ευρωπαϊκού Κοινοβουλίου

σε πρώτη ανάγνωση: 23 Απριλίου 2009

Ημερομηνία γνωμοδότησης της Οικονομικής και

Κοινωνικής Επιτροπής: 15 Ιουλίου 2009

Ημερομηνία γνωμοδότησης της Επιτροπής των Περιφερειών: 7 Οκτωβρίου 2009

Ημερομηνία έκδοσης της θέσης του Συμβουλίου

σε πρώτη ανάγνωση που εγκρίθηκε ομόφωνα: 22 Φεβρουαρίου 2010

Ημερομηνία συμφωνίας στην Coreper επί του συμβιβασμού

που προέκυψε μετά από διαπραγματεύσεις σε

δεύτερη ανάγνωση: 7 Ιουνίου 2010

Ημερομηνία της θέσης του Ευρωπαϊκού Κοινοβουλίου

σε δεύτερη ανάγνωση: 15 Ιουνίου 2010

2. Αντικειμενο της προτασης

- Με την πρόταση κανονισμού επιζητείται να δεσμευθούν τα κράτη μέλη και κυρίως οι φορείς διαχείρισης σιδηροδρομικής υποδομής για την ανάπτυξη ανταγωνιστικού ευρωπαϊκού σιδηροδρομικού δικτύου εμπορευματικών μεταφορών, το οποίο θα αποτελείται από διεθνείς σιδηροδρομικούς διαδρόμους μεταφοράς εμπορευμάτων.

- Οι διάδρομοι αυτοί θα εξασφαλίζουν ποιοτικούς χρονοδιαδρόμους για τις εμπορευματικές αμαξοστοιχίες ώστε να μπορούν να προσφέρουν υψηλότερο επίπεδο υπηρεσιών (ακρίβεια τήρησης ωραρίου, χρόνος διαδρομής) απ’ ό,τι σήμερα, στοιχείο απαραίτητο για την προσέλκυση πελατών σιδηροδρομικής μεταφοράς εμπορευμάτων. Οι διάδρομοι αυτοί θα καταστήσουν επίσης δυνατή την απελευθέρωση πρόσθετης χωρητικότητας για σιδηροδρομικές εμπορευματικές μεταφορές, στις οποίες σημειώνεται αύξηση από αρκετά χρόνια (παρά τις επιπτώσεις της οικονομικής κρίσης, η τάση αυτή φαίνεται ότι θα συνεχιστεί τα επόμενα χρόνια).

- Η Επιτροπή προτείνει τέσσερις κατευθύνσεις για τη δημιουργία των εν λόγω εμπορευματικών διαδρόμων:

- Ενίσχυση της συνεργασίας και της εναρμόνισης μεταξύ των φορέων διαχείρισης σιδηροδρομικών υποδομών τόσο για την επιχειρησιακή διαχείριση των υποδομών όσο και για τις επενδύσεις. Η ενίσχυση αυτή προϋποθέτει ιδίως τη δημιουργία διοικητικής δομής για κάθε διάδρομο.

- Ενίσχυση της αξιοπιστίας και της χωρητικότητας των υποδομών για σιδηροδρομικές εμπορευματικές μεταφορές στους διεθνείς σιδηροδρομικούς διαδρόμους που επικεντρώνονται στις εμπορευματικές μεταφορές.

- Ενίσχυση του συντονισμού μεταξύ σιδηροδρομικού δικτύου και εμπορευματικών τερματικών σταθμών (θαλάσσιοι λιμένες και λιμένες εσωτερικής ναυσιπλοΐας, σταθμοί διαλογής, ….).

- Διάδρομοι υποδειγματικοί από άποψη αμερόληπτης πρόσβασης των μεταφορέων και διαφάνειας των όρων πρόσβασης, συγκεκριμένα με τη δημοσίευση των κανόνων και με πολλές σχετικές πληροφορίες.

3. Γνωμη της Επιτροπης οσον αφορα τις τροπολογιεσ του Ευρωπαϊκου Κοινοβουλιου

Η θέση του Ευρωπαϊκού Κοινοβουλίου, η οποία τέθηκε σε ψηφοφορία στις 15 Ιουνίου 2010, είναι το αποτέλεσμα του συμβιβασμού που επιτεύχθηκε κατά τον τελευταίο τριμερή διάλογο, κυρίως όσον αφορά την πρόσβαση σε διάδρομο, που βασίζεται στη δημιουργία μονοαπευθυντικής θυρίδας («One Stop Shop») και στην κράτηση χρονοδιαδρόμου από επιχειρήσεις που δεν είναι σιδηροδρομικές («αδειοδοτημένοι ενδιαφερόμενοι»). Αυτός ο συμβιβασμός επικυρώθηκε από το Συμβούλιο τον Ιούνιο, μετά από σχέδιο δήλωσης εκ μέρους της Επιτροπής (βλέπε κατωτέρω).

4. Συμπερασμα

Δυνάμει του άρθρου 293 παράγραφος 2 της συνθήκης για τη λειτουργία της Ευρωπαϊκής Ένωσης, η Επιτροπή αποδέχεται να τροποποιήσει την πρότασή της ως ακολούθως.

Η Επιτροπή δηλώνει επίσης τα εξής (πρωτότυπο στην αγγλική γλώσσα):

«The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned»[1].

[1] Η Επιτροπή υπογραμμίζει ότι η μονοαπευθυντική θυρίδα (one-stop-shop) είναι κοινός οργανισμός που συστήνει ή ορίζει το διοικητικό συμβούλιο του οικείου διαδρόμου και του οποίου η λειτουργία είναι να αποτελεί μηχανισμό συντονισμού. Είναι δυνατόν να πρόκειται για οργανισμό τεχνικής φύσης ενταγμένο στη δομή διαχείρισης του διαδρόμου ή για έναν από τους οικείους διαχειριστές υποδομής.